Document ID: /roh_data/filtered/fineweb-2-filterrobots_roh.jsonl.gz/73561

Per l'onn 2022 quinta la Viafier retica cun in gudogn da record da sis milliuns francs. Quai annunzia l'interpresa a la conferenza da pressa annuala. Dapi la primavaira è la bilantscha dal transport da persunas ed autos per part cler meglra che la valur excellenta dal 2019. En ils segments da l’infrastructura e da las fatschentas secundaras quinta la Viafier retica cun in resultat gulivà. Il traffic da vitgira n’è dentant betg stà uschè bun, il resultat vegn ad esser lev negativ, cunzunt pervi dals custs auts. Uschia po la VR er emplenir las reservas ch’èn vitas pervi dals onns da Covid-19.
Record cun resun mundial
Il record cun il pli lung tren da persunas dal mund l’october ha chaschunà in interess da medias immens. Da tut il mund èn radund 90 redacziuns stadas preschentas. Quest grond resun da l’entir mund vul il directur Renato Fasciati nizzegiar e carmalar dapli osps en il Grischun cun products che persvadan.
Or da l'archiv: